तालिबान का अफगानिस्तान पुलिस केंद्र पर हमला, 6 मरे  
तालिबान के बंदूकधारियों ने एक पुलिस केंद्र के नजदीक एंबुलेंस में छिपाकर रखे गए बम में विस्फोट कर दिया जिसमें छह सुरक्षाकर्मी मारे गए।
तालिबान के बंदूकधारियों ने एक पुलिस केंद्र के नजदीक एंबुलेंस में छिपाकर रखे गए बम में विस्फोट कर दिया जिसमें छह अफगानी सुरक्षाकर्मी मारे गए। पश्चिमी देशों से समर्थित अफगानिस्तान के सुरक्षा बलों पर यह नवीनतम हमला है। कुछ महीने पहले ही अमेरिकी नेतृत्व वाले नाटो सैनिक तालिबान के खिलाफ दस वर्षों की लड़ाई के बाद सीमित संख्या में वहां से हटने लगे थे।  कंधार के गवर्नर के कार्यालय ने कहा, आतंकवादियों ने विस्फोटकों से भरे एक एंबुलेंस को उड़ा दिया जिसमें राष्ट्रीय सुरक्षा बल के छह जवान मारे गए और 10 घायल हो गए। इसने बताया कि समझा जाता है कि तीन आतंकवादियों के पास घातक राइफल और रॉकेट चालित ग्रेनेड थे और वे भी मारे गए।